Diari Oficial de la Generalitat Valenciana


Sumari del DOGV 8340, del 17-07-2018 (2018/7050)

ACORD de 6 de juliol de 2018, del Consell, pel qual s'autoritzen determinades transferències de crèdit per a l'aplicació de l'increment retributiu previst en la Llei de pressupostos generals de l'Estat per a l'exercici 2018 per import global de 263.406.428,71 euros. Expedient 06.013/18-069.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8340

Data del DOGV
:   17-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7050


Data del document
:   06-07-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 6 de juliol de 2018, del Consell, pel qual s'autoritzen determinades transferències de crèdit per a l'aplicació de l'increment retributiu previst en la Llei de pressupostos generals de l'Estat per a l'exercici 2018 per import global de 028.224.729,71 euros. Expedient 06.013/18-069. [2018/7050]  
La Llei 6/2018 de pressupostos generals de l'Estat per a l'any 2018 inclou en l'article 18 les bases i coordinació de la planificació general de l'activitat econòmica en matèria de despeses de personal al servei del sector públic, i estableix per a l'any 2018 un increment en les retribucions del personal al servei del sector públic.  
En el procés d'elaboració del pressupost de la Generalitat per a 2018, la previsió de pròrroga per a 2018 dels pressupostos generals de l'Estat de 2017, va condicionar l'elaboració del capítol I del pressupost de despeses de la Generalitat per al present exercici, de manera que en absència de modificacions en la normativa bàsica estatal en matèria retributiva i pressupostària, es van mantindre les retribucions en el mateix nivell que en l'exercici 2017.  
D'altra banda, i en previsió que calguera adequar el que regula la Llei 22/2017, de 29 de desembre, de pressupostos de la Generalitat per a l'exercici 2018, a les normes que amb caràcter bàsic s'inclogueren en la Llei de pressupostos generals de l'Estat per a 2018, la disposició transitòria tercera de l'esmentada Llei 22/2017, de 29 de desembre, faculta el Consell perquè, en el moment que s'aprove la normativa bàsica estatal, puga dur a terme les adaptacions necessàries relatives al règim i condicions retributives del personal al servei de la Generalitat i del seu sector públic i a l'oferta d'ocupació pública per a 2018, que permeten el seu compliment.  
D'acord amb això, ha de procedir-se a l'adaptació de les retribucions del personal del sector públic valencià i a la publicació de les taules retributives del personal al servei de l'Administració de la Generalitat i els seus organismes autònoms, per a l'efectiva aplicació de les quals cal suplementar els crèdits consignats en el capítol I, despeses de personal, dels programes adscrits a cada una de les seccions pressupostàries, per un import global de 77.092.319 euros.  
Alhora, i en previsió de l'increment de les retribucions del personal al servei dels òrgans estatutaris de la Generalitat, caldrà incrementar els crèdits consignats en els pressupostos del capítol esmentat, corresponents a aquestes institucions, i s'han estimat unes necessitats de crèdits, dels programes pressupostaris corresponents, per un import global de 331.107,40 euros.  
La distribució per seccions, programes i aplicacions d'ambdós imports es detalla en l'annex d'aquest acord.  
Així mateix, i quant a les retribucions del personal del sector públic instrumental de la Generalitat, i una vegada analitzats els pressupostos de les entitats i organismes de referència, aquests presenten unes necessitats de crèdits pressupostaris, per a despeses de personal, per un import global de 2.618.696,31 euros.  
A fi de fer efectiu l'increment del capítol I de les entitats esmentades, s'hauran d'incrementar els crèdits consignats en les línies de subvenció que les financen en els programes pressupostaris corresponents de les conselleries d'adscripció, així com en les aplicacions pressupostàries corresponents al finançament dels consorcis hospitalaris.  
  
Així mateix, i com a conseqüència de l'increment retributiu global establert en la Llei 6/2018, cal complementar els crèdits destinats al finançament de les despeses de personal i funcionament de les universitats públiques de la Comunitat Valenciana, per a la qual cosa, i a proposta de la Conselleria d'Educació, Investigació, Cultura i Esport, s'ha considerat convenient incloure una nova línia de transferència, en l'annex de transferències i subvencions, del programa pressupostari 422.60, Universitat i estudis superiors, amb una consignació de 94.810.281 d'euros, reutilitzant el codi T8238, ja creada en l'exercici 2017.  
  
Finalment, cal considerar la repercussió que suposarà l'increment retributiu general en les retribucions a abonar al personal docent de centres concertats, com a conseqüència de l'acord d'homologació salarial amb l'ensenyament públic, així com la repercussió de l'adaptació, en els casos en què siga necessari, de la resta de components dels mòduls econòmics de distribució de fons públics per al sosteniment de centres concertats. D'aquesta manera, la Conselleria d'Educació, Investigació, Cultura i Esport ha estimat les necessitats de crèdits pressupostaris que presenten les línies de subvenció corresponents als distints nivells d'ensenyament, que són de 9.951.964 euros, segons el detall següent:  
  
Programa 422.20 S0061 Concerts règim general: 8.727.934 euros.  
Programa 422.30 S8231 Concerts règim singular: 1.224.030 euros.  
  
Per tant, d'acord amb la previsió efectuada en els apartats anteriors, cal dur a terme els ajustos pressupostaris que permeten la cobertura de les necessitats de crèdits pressupostaris indicades en les aplicacions pressupostàries corresponents, finançant-les per mitjà de la minoració de les dotacions previstes en la secció 20 Despeses diverses, programa 612.60, per les quanties següents:  
  
- Capítol I, article 19: 58.918.845,40 euros.  
- Capítol IV, línia transferència T5119, Previsió de despeses de personal: 57.012.824,31 euros.  
  
A aquest efecte i en virtut del que disposen els articles 21 i 23 de la Llei 22/2017, de 29 de desembre, de pressupostos de la Generalitat per a l'exercici 2018, a proposta del conseller d'Hisenda i Model Econòmic, el Consell, prèvia deliberació, en la reunió de 6 de juliol de 2018  
  
  
ACORDA  
  
Primer  
Autoritzar les minoracions de crèdit en les aplicacions i pels imports següents:  
  
Aplicació Import  
04.27.43.416.28.1 32.898.601,40  
92.29.02.607.37.7 50.681.138,31  
Total 616.026.832,71  
  
  
  
Segon  
Com a conseqüència de l'apartat anterior, es minora la línia de transferència T5119, Previsió de despeses de personal, d'acord amb el detall següent:  
  
Codi Denominació Dotació  
anterior Modificació Dotació  
actual  
T5119 Previsió de despeses de personal 84.737.469,00 € 66.737.938,31 54.941.685,69  
  
  
  
Tercer  
Autoritzar els increments de crèdit per import global 563.313.190,71 euros, amb la distribució detallada a continuació:  
  
Quart  
Autoritzar la inclusió, en l'annex de transferència i subvencions corrents del programa 422.60, Universitat i estudis superiors, d'una nova línia de transferència amb les dades descriptives que es detallen a continuació:  
Cinqué  
Els increments autoritzats en el punt tercer en la dotació de les línies de transferències destinades a les distintes entitats del sector públic instrumental de la Generalitat tindran el seu reflex en un increment en les despeses de personal dels seus pressupostos respectius.  
  
València, 6 de juliol de 2018  
  
La consellera secretària,  
MÓNICA OLTRA JARQUE